દહેગામ શહેર અને પંથકમાં સોમવારે સાંજે મેઘરાજા પ્રથમ વખત મહેરબાન થયા હતાં. તેના કારણે નીચાણવાળા અનેક વિસ્તારોમાં વરસાદી પાણી ભરાઇ ગયુ હતું. તેમજ મોટાભાગના તમામ રસ્તા ઉપર પાણી ફરી વળ્યા હતાં. આમ વરસાદના પ્રથમ રાઉન્ડના આરંભે મેઘરાજાએ દહેગામ પંથકના ખેડૂતોમાં ખૂશીની લાગણી પ્રસરાવી દીધી છે. કાળઝાળ ગરમી અને અસહ્ય બફારાના કારણે પરેશાન થઇ ગયેલા શહેરીજનો પણ રાહતની લાગણી અનુભવી હતી. સમગ્ર દહેગામ પંથકના વાતાવરણમાં ઠંડક પ્રસરી ગઇ છે.